  Майя Бывальцева Можга ёросысь Сибы гуртысь «Марӟан» ансамбль фольклоръя «Предание старины» III калыккуспо фестиваль-вожвылъяськонлэн Вылӥ степенё лауреатэз луиз. Ужрад 21–22 оштолэзе Саранскын ортчиз. Со сярысь ивортэмын Можга ёрослэн нимлыко сайтаз. Удмурт лулчеберетэз кӧня ке коллективъёс возьматӥзы, соос пӧлын Сибы гуртысь культура юртысь фольклоръя «Марӟан» калык ансамбль, кивалтӥсез А. Б. Спиридонов. Милям коллективмы Вылӥ степенё лауреатлэсь дипломзэ басьтӥз Можга ёрослэн пресс-службаезРадъясьёслэн верамзыя, коллективъёс сокем синмаськымонэсь вал, троссэгес пусъён вылысь нимысьтыз номинация кылдытыны малпазы. Фестивале озьы ик ветлӥзы Ижкарысь но Алнаш ёросысь коллективъёс. Мордовилэн шоркараз Тываысь, Чувашиысь, Марий Элысь, Удмуртиысь, Пенза, Архангельск улосвылъёсысь, Самараысь калык лулчеберетэз утисьёс вуылӥзы. «Предание старины» фестиваль-вожвылъяськонын нокыӵе туала инструментъёс, технологиос уг кутӥсько, сцена вылысь чик воштымтэ вашкала калык крезьгур гинэ чузъяське. Тегъёс: Лулчеберет Можга Удмуртия удмуртъёс йӧслыкъёс фольклор  